Թանգարանի նախագիծը
**Օրանժերի թանգարան** (ֆր.՝ Le Musée de l’Orangerie), նկարների պատկերասրահ Փարիզում, որը ներկայացնում է իմպրեսիոնիստների և պոստիմպրեսիոնիստների աշխատանքներ։ Գտնվում է Կոնկորդի հրապարակում։

Օրանժերի թանգարանը գտնվում է Տյուրլի այգու արևմտյան ծայրում, Լուվրից և Օրսե թանգարանից ոչ հեռու։ Վերջինիս մասնաճյուղն է։ Թանգարանը գտնվում է 1852 թվականին ճարտարապետ Լուի Վիսկոնտիի մասնակցությամբ կառուցված ջերմոցի շենքում։ 19-րդ դարում ձմեռային շրջանում ջերմոցում մեծ տակառների մեջ պահվում էին նարնջի ծառեր, որոնք ամռանը դրվում էին Տյուլրիի այգու տարբեր հատվածներում։

Ջերմոցի շինությունը թանգարանի է վերածվել Առաջին համաշխարհային պատերազմի ավարտից հետո, ֆրանսիացի պետական գործիչ Ժորժ Կլեմանսոյի որոշմամբ, Կլոդ Մոնեի Ջրաշուշաններ կտավի պահպանման համար. Մոնեն վարչապետի մտերիմ ընկերն էր։ Թանգարանն այնպես էր մտածված, որ սրահի պատերին փակցված ջրաշուշանների նկարները դիտողի մոտ սուզման տպավորություն էին թողնում։

Չնայած Մոնեի Ջրաշուշանները դեռևս թանգարանի ցուցադրության ամենահայտնի մասն են, թանգարանը հետագայում մի քանի անգամ վերակառուցվել է ու փոխել իր կարգավիճակը։ Կառուցվածքի փոփոխության նպատակը ճիշտ լուսավորություն ստանալն էր, ինչպես նաև` Ժան Ուոլտերից և Պոլ Գիյոմից ստացած նկարների մեծ հավաքածուի համար տարածք ընդլայնելը։ Շենքի վերակառուցումից հետո 1978-1984 թվականներին ստացված նկարները ցուցասրահներում ներկայացվել են «Ժան Ուոլտերի և Պոլ Գիյոմի հավաքածու» անվամբ։

2000-2006 թվականներին թանգարանը ևս մեկ անգամ վերակառուցվել է. վերակառուցումն արժեցել է 30 միլիոն եվրո։ Թանագարնում մշտական ցուցադրությունից բացի կա նաև ժամանակավոր ցուցադրության տարածք և գրադարան։

Թանգարանում ներկայացված են Կլոդ Մոնեի, Պոլ Սեզանի, Անրի Մատիսի, Պաբլո Պիկասոյի, Պիեռ-Օգյուստ Ռենուարի, Ամեդեո Մոդիլիանիի, Անդրե Դերենի, Խայիմ Սուտինի, Մարի Լորանսենի, Մորիս Ուտրիլլոյի, Պոլ Գոգենի, Ալֆրեդ Սիսլեյի, Անրի Ռուսոյի և այլ նկարիչների աշխատանքներ։

Օրանժերի թանգարանը հատկապես հայտնի է Օվալաձև սրահով, որտեղ ցուցադրված են Կլոդ Մոնեի «Ջրաշուշաններ» շարքը։ Աշխատանքներն զբաղեցնում են ամբողջ սրահը. դրանք կարելի է դիտելով` նստելով սենյակի կենտրոնում տեղակայված բազմոցին։

Թանգարանի առջև ցուցադրված են Օգյուստ Ռոդենի քանդակները, ինչպես նաև` մի քանի այլ քանդակներ։

Թանգարանն աշխատում է ամեն օր, բացի երեքշաբթի օրվանից, ժամը 09:00-18:00։

Պատկերասրահ
-----------

* Պիեռ Օգյուստ Ռենուար, Մերկ կինը բնանկարումՊիեռ Օգյուստ Ռենուար, Մերկ կինը բնանկարում
* Ամեդեո Մոդիլիանի,Պոլ Գիյոմի դիմանկարըԱմեդեո Մոդիլիանի,Պոլ Գիյոմի դիմանկարը
* Պոլ Սեզան, Տիկին Սեզանի դիմանկարըՊոլ Սեզան, Տիկին Սեզանի դիմանկարը
* Պոլ Գոգեն, ԲնանկարՊոլ Գոգեն, Բնանկար
* Անրի Ռուսո, Հայր Ժյունյեի սայլըԱնրի Ռուսո, Հայր Ժյունյեի սայլը
* Կլոդ Մոնե, ԱրժանտեյեԿլոդ Մոնե, Արժանտեյե
* Կլոդ Մոնե, ՋրաշուշաններԿլոդ Մոնե, Ջրաշուշաններ
* Պիեռ Օգյուստ Ռենուար, Բնանկար լուսնի լույսովՊիեռ Օգյուստ Ռենուար, Բնանկար լուսնի լույսով
* Կլոդ Մոնե, ՋրաշուշաններԿլոդ Մոնե, Ջրաշուշաններ
* Կլոդ Մոնե, Ջրաշուշաններ և ամպերԿլոդ Մոնե, Ջրաշուշաններ և ամպեր
* Կլոդ Մոնե, ՋրաշուշաններԿլոդ Մոնե, Ջրաշուշաններ
* Օգյուստ Ռոդեն, ՍտվերՕգյուստ Ռոդեն, Ստվեր

Ծանոթագրություններ
------------------

1. ↑
2. ↑  *Ministry of Culture* Fréquentation des Musées de France — Ministry of Culture.
3. ↑  Art's most popular: Exhibition and museum visitor figures 2021 // *The Art Newspaper* — 2022. — ISSN 0960-6556
4. ↑  Տեղեկություններ «Կլոդ Մոնե. ջրի ու լույսի կախարդանքը» ֆիլմից
5. ↑  "Музей Оранжери в Париже | Русский Париж" (in ռուսերեն). paris1814.com. Արխիվացված է the original 2018 թ․ սեպտեմբերի 20-ին. Retrieved 2018 թ․ սեպտեմբերի 20. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* (ֆր.) Պաշտոնական կայքը
* (ֆր.) You Tube, Թանգարան Օրանժերի

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BIBSYS: 11023994 · BNE: XX82872 · BNF: 118649440 · CiNii: DA02465628 · GND: 1013632-0 · ICCU: RAVV053431 · ISNI: 0000000121786282 · LCCN: n50055347 · NDL: 00628322 · NKC: kn20110914011 · NLA: 36556925 · NUKAT: n2005036309 · SUDOC: 026393581 · VIAF: 168318979 · ULAN: 500310647 · WorldCat VIAF: 168318979 |

 |

 |